CELEX: 62014CN0215
Language: hu
Date: 2014-04-28 00:00:00
Title: C-215/14. sz. ügy: High Court of Justice, Chancery Division (Egyesült Királyság) által 2014. április 28-án benyújtott előzetes döntéshozatal iránti kérelem – Société de Produits Nestlé SA kontra Cadbury UK Ltd

21.7.2014   
            
            
               HU
            
            
               Az Európai Unió Hivatalos Lapja
            
            
               C 235/6
            
         High Court of Justice, Chancery Division (Egyesült Királyság) által 2014. április 28-án benyújtott előzetes döntéshozatal iránti kérelem – Société de Produits Nestlé SA kontra Cadbury UK Ltd
   (C-215/14. sz. ügy)
   2014/C 235/08
   Az eljárás nyelve: angol
   
      A kérdést előterjesztő bíróság
   
   High Court of Justice, Chancery Division (England and Wales)
   
      Az alapeljárás felei
   
   
      Felperes: Société de Produits Nestlé SA
   
      Alperes: Cadbury UK Ltd
   
      Az előzetes döntéshozatalra előterjesztett kérdések
   
   
               1.
            
            
               Annak megállapításához, hogy a megjelölés használata révén megkülönböztető képességet szerzett-e a 2008/95/EK irányelv (1) 3. cikke (3) bekezdésének értelmében, elegendő-e ha a bejelentő bizonyítja, hogy a releváns időpontban az érintett személyek körének jelentős része felismeri a megjelölést, és azt a bejelentő termékeihez köti, abban az értelemben, hogy ha mérlegelniük kellene, hogy az e megjelöléssel ellátott árukat ki forgalmazza, a bejelentőt jelölnék meg; vagy a bejelentőnek bizonyítania kell, hogy az érintett fogyasztók körének jelentős része úgy tekint a megjelölésre (szemben bármely másik esetleg jelenlévő védjeggyel) mint az áruk származásának jelölésére?
            
         
               2.
            
            
               Amennyiben a forma három alapvető elemből tevődik össze, melyek egyike magának az árunak a jellegéből következik, és másik kettő pedig a célzott műszaki hatás eléréséhez szükséges, annyiban e forma védjegyként történő lajstromozását kizárja-e a 2008/95/EK irányelv 3. cikke (1) bekezdése e) pontjának i. és/vagy ii. alpontja?
            
         
               3.
            
            
               Úgy kell-e értelmezni a 2008/95/EK irányelv 3. cikke (1) bekezdése e) pontjának ii. alpontját, hogy az megakadályozza az áruk gyártásának módjára, és nem az áruk működésének módjára tekintettel célzott műszaki hatás eléréséhez szükséges formák lajstromozását?
            
         
      (1)  A védjegyekre vonatkozó tagállami jogszabályok közelítéséről szóló, 2008. október 22-i 2008/95/EK európai parlamenti és tanácsi irányelv (HL L 229., 25. o.)